CELEX: 32011R0087
Language: da
Date: 2011-02-02 00:00:00
Title: Kommissionens forordning (EU) nr. 87/2011 af 2. februar 2011 om udpegelse af et EU-referencelaboratorium for biers sundhed, om supplerende ansvarsområder og opgaver for dette laboratorium og om ændring af bilag VII til Europa-Parlamentets og Rådets forordning (EF) nr. 882/2004

3.2.2011   
            
            
               DA
            
            
               Den Europæiske Unions Tidende
            
            
               L 29/1
            
         KOMMISSIONENS FORORDNING (EU) Nr. 87/2011
   af 2. februar 2011
   om udpegelse af et EU-referencelaboratorium for biers sundhed, om supplerende ansvarsområder og opgaver for dette laboratorium og om ændring af bilag VII til Europa-Parlamentets og Rådets forordning (EF) nr. 882/2004
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 32, stk. 5 og 6, og
   ud fra følgende betragtninger:
   
               (1)
            
            
               I forordning (EF) nr. 882/2004 fastsættes de generelle opgaver for og krav til EU-referencelaboratorier for foderstoffer og fødevarer samt dyresundhed. EU-referencelaboratorierne for dyresundhed og levende dyr er opført på en liste i del II i bilag VII til nævnte forordning.
            
         
               (2)
            
            
               Der er gennemført en udvælgelsesprocedure, og det udvalgte laboratorium, Agence Nationale de Sécurité Sanitaire de l'alimentation, de l'environnement et du travail (ANSES), der har et forskningslaboratorium for sygdomme hos bier, Laboratoire de Sophia-Antipolis, i Frankrig, bør fra den 1. april 2011 udpeges til EU-referencelaboratorium for biers sundhed for en femårs periode.
            
         
               (3)
            
            
               Som supplement til de generelle funktioner og opgaver, der er fastsat i artikel 32, stk. 2, i forordning (EF) nr. 882/2004, bør visse særlige ansvarsområder og opgaver vedrørende kendetegn ved de agenser, der kan indvirke på biers sundhed, varetages på EU-plan for at sikre en bedre samordning. Disse supplerende særlige ansvarsområder og opgaver for EU-referencelaboratoriet for biers sundhed bør derfor fastlægges i nærværende forordning.
            
         
               (4)
            
            
               Del II i bilag VII til forordning (EF) nr. 882/2004 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   
      Agence nationale de sécurité sanitaire de l'alimentation, de l'environnement et du travail (ANSES), der har et forskningslaboratorium for sygdomme hos bier, Laboratoire de Sophia-Antipolis, i Frankrig, udpeges til EU-referencelaboratorium for biers sundhed fra 1. april 2011 til 31. marts 2016.
   I bilag II til denne forordning er der fastlagt visse ansvarsområder og opgaver for dette EU-referencelaboratorium.
   Artikel 2
   I del II i bilag VII til forordning (EF) nr. 882/2004 indsættes følgende som punkt 18:
   
      
                  »18.
               
               
                  EU-referencelaboratorium for biers sundhed
                  
                              Agence Nationale de Sécurité Sanitaire de l'alimentation, de l'environnement et du travail
                           
                        
                              Laboratoire de Sophia-Antipolis
                           
                        
                              Les Templiers
                           
                        
                              105 route des Chappes
                           
                        
                              BP 111
                           
                        
                              06902 Sophia-Antipolis
                           
                        
                              Frankrig.«
                           
                        
            
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. februar 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 165 af 30.4.2004, s. 1.
   
      BILAG
      
         Visse ansvarsområder og opgaver for EU-referencelaboratoriet for biers sundhed
      
      Som supplement til de generelle funktioner og opgaver, der påhviler EU-referencelaboratorierne i dyresundhedssektoren i henhold til artikel 32, stk. 2, i forordning (EF) nr. 882/2004, har EU-referencelaboratoriet for biers sundhed følgende ansvarsområder og opgaver:
      
                  1.
               
               
                  Det skal i samråd med Kommissionen koordinere de metoder, der anvendes i medlemsstaterne til diagnosticering af de relevante sygdomme hos bier, især ved at:
                  
                              a)
                           
                           
                              typebestemme, opbevare og, hvor det er relevant, udlevere stammer af det relevante patogen med henblik på at fremme diagnosticeringstjenesten i Unionen
                           
                        
                              b)
                           
                           
                              typebestemme og karakterisere antigener og genomer, når det er relevant og nødvendigt, f.eks. med henblik på epidemiologisk opfølgning eller diagnoseverifikation
                           
                        
                              c)
                           
                           
                              udlevere referencesera og andre referencereagenser til de nationale referencelaboratorier med henblik på standardisering af de prøver og reagenser, der anvendes i de enkelte medlemsstater, hvis der er behov for serologiske test
                           
                        
                              d)
                           
                           
                              tilrettelægge regelmæssige sammenlignende undersøgelser (ringtest) af diagnoseprocedurer på EU-plan med de nationale referencelaboratorier for at tilvejebringe oplysninger om de i Unionen anvendte diagnosemetoder og resultaterne af de i Unionen gennemførte undersøgelser
                           
                        
                              e)
                           
                           
                              opretholde en ekspertise vedrørende Tropilaelaps-mider og lille stadebille (Aethina tumida) og eventuelle andre patogener, så der kan foretages en hurtig differentialdiagnosticering
                           
                        
                              f)
                           
                           
                              fastslå de pågældende patogeners identitet, om nødvendigt i nært samarbejde med de af Verdensorganisationen for Dyresundhed (OIE) udpegede regionale referencelaboratorier
                           
                        
                              g)
                           
                           
                              opbygge og vedligeholde en opdateret samling af patogener og stammer af disse patogener og en opdateret samling af specifikke sera og andre reagenser mod sygdomspatogener hos bier, når og hvis de foreligger
                           
                        
                              h)
                           
                           
                              få til opgave at gennemføre en kortlægning af de teknikker, der for øjeblikket anvendes i de forskellige laboratorier
                           
                        
                              i)
                           
                           
                              foreslå standardiserede test og testprocedurer eller referencereagenser til intern kvalitetskontrol
                           
                        
                              j)
                           
                           
                              rådgive Kommissionen om videnskabelige aspekter af biers sundhed.
                           
                        
            
                  2.
               
               
                  EU-referencelaboratoriet skal:
                  
                              a)
                           
                           
                              bistå aktivt ved diagnosticering af udbrud af den relevante sygdom i medlemsstaterne ved at undersøge patogenisolater, der er fremsendt til diagnosebekræftelse, karakterisering og epizootiske undersøgelser, og straks meddele Kommissionen, medlemsstaterne og de pågældende nationale referencelaboratorier resultaterne af alle undersøgelser
                           
                        
                              b)
                           
                           
                              fremme uddannelse eller videreuddannelse af eksperter i laboratoriediagnostik med henblik på at harmonisere diagnoseteknikker i hele Unionen
                           
                        
                              c)
                           
                           
                              tilrettelægge workshopper for nationale referencelaboratorier som aftalt i arbejdsprogrammet, herunder efteruddannelse af eksperter fra medlemsstaterne og, hvis det er relevant, fra tredjelande med hensyn til nye analysemetoder
                           
                        
                              d)
                           
                           
                              yde teknisk bistand til Kommissionen og efter anmodning fra Kommissionen deltage i internationale fora vedrørende navnlig standardisering og gennemførelse af analysemetoder
                           
                        
                              e)
                           
                           
                              udvikle overvågningsaktiviteter og så vidt muligt koordinere aktiviteter, der tager sigte på at forbedre biers sundhedsstatus i Unionen, navnlig ved at:
                              
                                          i)
                                       
                                       
                                          gennemføre prøvninger af testvalidering eller samarbejde med de berørte nationale referencelaboratorier herom
                                       
                                    
                                          ii)
                                       
                                       
                                          give Kommissionen videnskabelig og teknisk støtte og indsamle oplysninger og rapporter vedrørende EU-referencelaboratoriets aktiviteter
                                       
                                    
                                          iii)
                                       
                                       
                                          iværksætte og koordinere en undersøgelse om colony collapse disorder i Unionen med henblik på at fastsætte en værdi for »normal« sæsonbetinget dødelighed hos bier
                                       
                                    
                        
                              f)
                           
                           
                              for så vidt angår metoder til diagnosticering af sygdomme hos bier, samarbejde med de relevante kompetente laboratorier i tredjelande, hvor disse sygdomme er udbredte
                           
                        
                              g)
                           
                           
                              samarbejde med de af OIE udpegede relevante regionale laboratorier for så vidt angår eksotiske sygdomme (Tropilaelaps-mider og lille stadebille (Aethina tumida) og alle andre sygdomme, som er eksotiske i Unionen
                           
                        
                              h)
                           
                           
                              samle og formidle oplysninger til Kommissionen og de berørte nationale referencelaboratorier om eksotiske og endemiske sygdomme eller skadegørere, der måske vil fremkomme, og som kan påvirke Unionen, herunder colony collapse disorder.
                           
                        
            
                  3.
               
               
                  EU-referencelaboratoriet skal også:
                  
                              a)
                           
                           
                              i samråd med Kommissionen gennemføre eksperimenter og feltforsøg, der tager sigte på en mere effektiv bekæmpelse af specifikke sygdomme hos bier
                           
                        
                              b)
                           
                           
                              på de nationale referencelaboratoriers årlige møde revidere de relevante testkrav i OIE's Terrestrial Animal Health Code og Manual of Diagnostic Tests and Vaccines for Terrestrial Animals
                           
                        
                              c)
                           
                           
                              bistå Kommissionen ved revisionen af OIE's anbefalinger i Terrestrial Animal Health Code og Manual of Diagnostic Tests and Vaccines for Terrestrial Animals.